**5. Unitárny štát a zložené štáty**

Podklad – Posluch, Cibulka – Štátne právo SR, 2009

*Vertikálna štruktúra štátu* bezprostredne súvisí s vertikálnou deľbou moci. Z hľadiska štátoprávneho je uvedená problematika vyjadrená v pojme štátne zriadenie. Štátne zriadenie je základnou zložkou formy štátu. Štátne zriadenie vyjadruje vertikálnu deľbu moci podľa organizácie územia.

**Štátne zriadenie môžeme chápať ako komplex, resp. systém vzťahov, ktoré určujú vnútornú štruktúru a organizáciu štátu, organizáciu jeho územia, komplex vzťahov medzi štátom ako celkom a jeho súčasťami a vzťahy späté s realizáciou práva národa na sebaurčenie.**

Z tohto hľadiska môžeme rozoznávať 4 základné skupiny štátov:

1. Štáty jednotné (unitárne)
2. Štáty zložené:
	* + 1. Federácie
			2. Únie – reálne, moderné
3. Nadštátne spojenia štátov
4. Zoskupenia štátov

**JEDNOTNÝ (UNITÁRNY) ŠTÁT (UŠ)**

Nedelí sa na časti, ktoré by mali povahu a práva štátnych útvarov s charakteristickými znakmi (napr. suverenita, hl.mesto, št.symboly), ale iba na časti, ktoré majú povahu a znaky administratívno – teritoriálnych jednotiek, ktorých počet a štruktúra môže byť rôzna.

Na fungovanie UŠ pôsobí princíp subsidiarity – vyjadrený výraznou decentralizáciou verejnej správy na orgány verejnej moci.

Typické znaky UŠ:

1. Nedeliteľná suverenita štátu smerom navonok i dovnútra
2. Jednoty územia, ktoré sa člení iba administratívno-teritoriálne
3. Jednotná a usporiadaná sústava najvyšších štátnych orgánov (ŠO) – ich vzťahy a štruktúra je determinovaná formou vlády (parlamentnou, prezidentskou, hybridnou)
4. Na sústavu najvyšších ŠO nadväzuje sústava miestnych ŠO, ktorá je ovplyvnená počtom stupňov admin.-terit. členenia. Miestne ŠO sú podriadené najvyšším orgánom št.správy.
5. Jednotný právny poriadok, ústava = základný zákon najvyššej právnej sily (neplatí pre Veľkú Britániu – nepísaná ústava)
6. Jeden systém št.symbolov, jediné št.občianstvo

Z hľadiska konštrukcie vzťahov vnútri systému št.orgánov UŠ rozlišujeme dva základné prúdy:

1. centralizovaný systém vzťahov
2. decentralizovaný systém vzťahov – char. relatívna samostatnosť a šírka, resp. nezávislosť jednotlivých článkov sústavy miestnych ŠO od centrálnych orgánov štátu, ktoré vymedzujú rozsah oprávnení miestnych orgánov. Tento princíp prevzala aj ústava SR.
3. príp. aj tretí prúd spojený s autonómiou.

V niektorých UŠ existujú zvláštne regionálne autonómne územné jednotky, napr. Taliansko – autonómne oblasti, Portugalsko autonómne regióny. Ich samostatnosť a kompetencie sú širšie ako je obvyklé pre samosprávne jednotky v UŠ. Tieto regionálne auton. útvary majú vlastné orgány – regionálny parlament a výkonný orgán. Zároveň majú zastúpenie v parlamente UŠ a môžu mať zákonodarnú iniciatívu k celoštátnym zákonom, táto autonómia neruší unitárny charakter štátu.

**ZLOŽENÉ ŠTÁTY**

Najrozšírenejšou formou sú štáty s federatívnym štátoprávnym usporiadaním. Zárodky federalizmu možno nájsť už v období gréckych štátov (polis). Iným typom bol model švajčiarskeho miestoprísažníctva, ktorá spájal 3 kantóny na základe federalistických princípov (postupne sa vyvinul do podoby dnešného Švajčiarska).

Strojcom modernej teórie federalizmu je J. Althusius. Prvá ucelená koncepcia federalizmu bola uvedená do praxe v USA.

V literatúre sa stretávame s charakteristikou federalizmu ako organizačnej formy spojenia rovnoprávnych autonómnych subjektov do jedného celku.

Základom je federatívneho štátoprávneho usporiadania je spojenie dvoch alebo viacerých štátov do spoločného štátu, spravidla na základe zmluvy alebo dohody, ktoré môžu byť súčasťou spoločnej ústavy, môžu existovať mimo nej, alebo tvoriť základ pre jej vznik a obsah. Právnym základom je vždy ústava.

Spoločnému štátu postupujú subjekty feder.usporiadania časť svojej suverenity, čím sa zakladá suverenity federácie, ktorá sa premieta do pôsobnosti a právomocí orgánov federácie. Suverenitu, ktorú si subjekty federácie ponechali, vykonávajú vlastnými št.orgánmi. Rozdelenie pôsobnosti, postavenie subjektov vymedzuje ústava feder.štátu.

Z historického kontextu je spravidla východiskovým princípom vzniku federácie **národno-územný princíp**, v ktorom sa prejavuje forma realizácie práva národa na sebaurčenie (ZSSR, Juhoslávia, ČSFR).

V súvislosti s národno-územným princípom vzniku federácie súvisia i princíp rovnoprávnosti, princíp dobrovoľnosti vstupu i výstupu (otvorená – zatvorená federácia).

Uplatnenie **historicko-etnického** a**územno-teritoriálneho princípu** bolo pri USA, SRN, tu treba hľadať historické, ekonomické, zemepisné aj politické dôvody ich vzniku.

Dôležitým je aj **princíp vernosti federatívnemu zväzku**, ktorého základom je vzájomné rešpektovanie a súčinnosť medzi federáciou a subjektami.

Charakteristickým znakom je **rozdelenie pôsobnosti** medzi federatívny štát a jeho subjekty. Federácia má tzv. kompetenčnú kompetenciu – právomoc určovať rozdelenie pôsobnosti medzi federáciu a subjekty. Rozlišujeme: výlučnú pôsobnosť federácie

 spoločnú pôsobnosť federácie

 výlučnú pôsobnosť subjektov federácie

Rozsah deľby pôsobnosti je determinovaný mierou centralizácie, resp. decentralizácie štátnej moci v rámci federatívneho štátu. Pri vymedzovaní pôsobnosti federácie platí princíp pozitívneho vymedzenia **(enumeračný princíp)**, t.j. vymedzenia výpočtom a všetko ostatné patrí subjektom federácie.

Rôzne pomenovania federácie – štáty, republiky, spolkové krajiny apod.

Charakteristickým znakom federácie je aj **dualizmu štátneho občianstva**, ich vzťah môže byť založený na prvotnosti federálneho občianstva alebo na prvotnosti občianstva subjektu federácie.

Základné znaky federácie:

* štátoprávne postavenie federácie a subjektov zakotvené v ústave
* federatívny štát je subjektom medzinárodného práva nositeľom suverenity štátu
* subjekt má svoju suverenitu v rozsahu určenou spoločnou ústavou
* dualizmu právneho poriadku vrátane ústavy, št.občianstva, št.orgánov a pod.
* princíp rovnoprávnosti subjektov kombinovaný s princípom demokratickej majority
* kompetenčná kompetencia federácie

**NADŠTÁTNE SPOJENIA ŠTÁTOV**

**Konfederácia** sa označuje ako prechodná forma buď vytvoreniu UŠ alebo vytvorenia feder.štátu.

* Právnym základom je medzinárodná zmluva, ktorá si vyžaduje ratifikáciu budúcich členských štátov.
* Je spojením suverénnych štátov.
* Nemá úplnú sústavu najvyšších št.orgánov.
* Rozhodnutia orgánov konfederácie nezaväzuje subjekty konfederácie (vyžaduje sa ratifikácia)
* Princíp jednomyseľnosti rozhodovania
* Neexistuje štátne občianstvo konfederácie
* Neobmedzené právo výstupu z konfederácie.

**Aliancia** – zakladá sa výlučne na medzinárodnoprávnych vzťahoch, najčastejším účelom vzniku je obrana.

**Únia** – voľné spojenie štátov prostredníctvom hlavy štátu alebo voľné spojenie za určitým presne špecifikovaným účelom. *Personálna únia* je spojením samostatných a pri výkone moci nezávislých štátov prostredníctvom osoby panovníka, inak žiadna spoločná činnosť. *Reálna únia* (zaraďuje sa aj medzi nadštátne spojenia štátov) – spoločná hlava štátu (monarcha), ktorá je ipso iure hlavou viacerých štátov a spoločná správa vymedzených záležitostí.

Združenie štátov napr. Commonwelth

EÚ – prelínajú sa prvky konfederatívne s prvkami federatívnymi či uniálnymi